ক্রিস টাভারে
ক্রিস্টোফার জেমস টাভারে (/ˈtævəreɪ/; ইংরেজি: Chris Tavaré; জন্ম: ২৭ অক্টোবর, ১৯৫৪) কেন্টের অরপিংটন এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৮০ থেকে ১৯৮৯ সময়কালের মধ্যে একত্রিশ টেস্ট ও ঊনত্রিশটি একদিনের আন্তর্জাতিকে ইংল্যান্ডের প্রতিনিধিত্ব করেছেন ‘টেভ’ ডাকনামে পরিচিত ক্রিস টাভারে। অক্সফোর্ড বিশ্ববিদ্যালয়, কেন্ট ও সমারসেটের পক্ষে আক্রমণধর্মী ডানহাতি ব্যাটসম্যান হিসেবে খেলতেন। তার খেলার ধরনের অন্যতম বৈশিষ্ট্য ছিল দীর্ঘ সময় ধরে ক্রিজে অবস্থান করা। এ সময়ে তিনি খুব কম রানই সংগ্রহ করার সক্ষমতা দেখিয়েছেন।